Title: กฎกระทรวง ฉบับที่ 14 (พ.ศ. 2546) ออกตามความในพระราชบัญญัติระเบียบข้าราชการฝ่ายอัยการ พ.ศ. 2521 ว่าด้วยการกำหนดตำแหน่งข้าราชการอัยการที่เรียกชื่ออย่างอื่นและการเทียบตำแหน่งข้าราชการอัยการที่เรียกชื่ออย่างอื่นกับตำแหน่งข้าราชการอัยการ

กฎกระทรวง

กฎกระทรวง
ฉบับที่ ๑๔ (พ.ศ. ๒๕๔๖)
ออกตามความในพระราชบัญญัติระเบียบข้าราชการฝ่ายอัยการ
พ.ศ. ๒๕๒๑
ว่าด้วยการกำหนดตำแหน่งข้าราชการอัยการที่เรียกชื่ออย่างอื่น
และการเทียบตำแหน่งข้าราชการอัยการที่เรียกชื่ออย่างอื่น
กับตำแหน่งข้าราชการอัยการ[๑]

อาศัยอำนาจตามความในมาตรา
๑๔ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑
ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ ๔๙ ลงวันที่
๒๘ กุมภาพันธ์ พ.ศ. ๒๕๓๔ และมาตรา ๒๓ แห่งพระราชบัญญัติระเบียบข้าราชการฝ่ายอัยการ
พ.ศ. ๒๕๒๑ ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่
๖) พ.ศ. ๒๕๓๘ ประกอบกับมาตรา ๔๖ และมาตรา ๕๙ แห่งพระราชบัญญัติปรับปรุงกระทรวง
ทบวง กรม พ.ศ. ๒๕๔๕ รัฐมนตรีว่าการกระทรวงยุติธรรมโดยความเห็นชอบของ ก.อ.
ออกกฎกระทรวงไว้ ดังต่อไปนี้

ให้มีตำแหน่งข้าราชการอัยการที่เรียกชื่ออย่างอื่น
โดยเทียบกับตำแหน่งข้าราชการอัยการตามมาตรา ๒๓ วรรคหนึ่ง ดังต่อไปนี้
ตำแหน่งที่เรียกชื่ออย่างอื่น                                       เทียบกับตำแหน่ง
อธิบดีอัยการฝ่ายคดีศาลสูงเขต                                     อัยการพิเศษฝ่ายคดี
อธิบดีอัยการฝ่ายคดีพิเศษ                                          อัยการพิเศษฝ่ายคดี
อธิบดีอัยการฝ่ายคดีปกครอง                                       อัยการพิเศษฝ่ายคดี
อธิบดีอัยการฝ่ายคดีปกครองเชียงใหม่                             อัยการพิเศษฝ่ายคดี
อธิบดีอัยการฝ่ายคดีปกครองสงขลา                               อัยการพิเศษฝ่ายคดี
อธิบดีอัยการฝ่ายคดีปกครองนครราชสีมา                         อัยการพิเศษฝ่ายคดี
อธิบดีอัยการฝ่ายคดีปกครองขอนแก่น                             อัยการพิเศษฝ่ายคดี
อธิบดีอัยการฝ่ายคดีปกครองพิษณุโลก                             อัยการพิเศษฝ่ายคดี
อธิบดีอัยการฝ่ายคดีปกครองระยอง                                อัยการพิเศษฝ่ายคดี
อธิบดีอัยการฝ่ายคดีปกครองนครศรีธรรมราช                     อัยการพิเศษฝ่ายคดี
อธิบดีอัยการฝ่ายคดีแรงงานเขต                                   อัยการพิเศษฝ่ายคดี

ให้ไว้ ณ วันที่ ๓๐ พฤศจิกายน พ.ศ. ๒๕๔๖
พงศ์เทพ  เทพกาญจนา
รัฐมนตรีว่าการกระทรวงยุติธรรม

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากสำนักงานอัยการสูงสุดได้ปรับปรุงการแบ่งส่วนราชการ
โดยจัดตั้งสำนักงานคดีศาลสูงเขต
เพื่อปฏิบัติหน้าที่ในการดำเนินคดีในชั้นอุทธรณ์และฎีกาซึ่งมีปริมาณคดีเพิ่มขึ้น จัดตั้งสำนักงานคดีพิเศษ
เพื่อปฏิบัติหน้าที่ในการดำเนินคดีตามกฎหมายว่าด้วยวิธีพิจารณาคดีอาญาของผู้ดำรงตำแหน่งทางการเมือง
กฎหมายว่าด้วยการป้องกันและปราบปรามการทุจริต
กฎหมายว่าด้วยความผิดเกี่ยวกับการเสนอราคาต่อหน่วยงานของรัฐ
และกฎหมายว่าด้วยการป้องกันและปราบปรามการฟอกเงิน จัดตั้งสำนักงานคดีปกครองและสำนักงานคดีปกครองภูมิภาค
เพื่อดำเนินคดีปกครองตามที่หน่วยงานทางปกครองหรือเจ้าหน้าที่ของรัฐมอบอำนาจให้พนักงานอัยการฟ้องคดีหรือดำเนินคดีปกครองแทน
และจัดตั้งสำนักงานคดีแรงงานเขต
เพื่อดำเนินคดีแรงงานที่อยู่ในอำนาจพิจารณาพิพากษาของศาลแรงงานภาค
และได้มีการกำหนดให้ตำแหน่งพนักงานอัยการผู้เป็นหัวหน้าส่วนราชการดังกล่าวเป็นตำแหน่งพนักงานอัยการที่เรียกชื่ออย่างอื่น
เพื่อให้เกิดความชัดเจนในการบริหารราชการและการบังคับบัญชา
และเพื่อให้มีอำนาจหน้าที่ในการดำเนินคดีตามพระราชบัญญัติพนักงานอัยการ พ.ศ. ๒๔๙๘
จึงจำเป็นต้องกำหนดให้ตำแหน่งดังกล่าวเป็นตำแหน่งข้าราชการอัยการที่เรียกชื่ออย่างอื่น
และเทียบตำแหน่งข้าราชการอัยการดังกล่าวกับตำแหน่งข้าราชการอัยการตามมาตรา ๒๓
วรรคหนึ่ง แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑
ซึ่งแก้ไขเพิ่มเติมโดยพระราชบัญญัติระเบียบข้าราชการฝ่ายอัยการ (ฉบับที่ ๖) พ.ศ.
๒๕๓๘ และโดยที่มาตรา ๒๓ วรรคสอง แห่งพระราชบัญญัติดังกล่าวบัญญัติว่า
การกำหนดตำแหน่งข้าราชการอัยการที่เรียกชื่ออย่างอื่นและการเทียบตำแหน่งข้าราชการอัยการที่เรียกชื่ออย่างอื่นดังกล่าวกับตำแหน่งข้าราชการอัยการให้กระทำโดยกฎกระทรวง
 จึงจำเป็นต้องออกกฎกระทรวงนี้

ดลธี/ผู้จัดทำ
๙ กันยายน ๒๕๕๓

เอกฤทธิ์/ผู้ตรวจ
๑๕ พฤศจิกายน ๒๕๕๓

[๑] ราชกิจจานุเบกษา
เล่ม ๑๒๐/ตอนที่ ๑๑๗ ก/หน้า ๔๐/๑ ธันวาคม ๒๕๔๖